b"\n_START_ARTICLE_\nFigle\n_START_SECTION_\nFuncionament\n_START_PARAGRAPH_\nEl figle, de la mateixa forma que els clarins amb claus i el figle alt (els altres dos membres de la seua fam\xc3\xadlia) t\xc3\xa9 un sistema de digitaci\xc3\xb3 particular i idiosincr\xc3\xa0sic. Totes les claus, excepte una, estan normalment tancades i nom\xc3\xa9s s'obren quan el dit de l'int\xc3\xa8rpret pressiona la palanca associada a la clau. Just a sota de la campana est\xc3\xa0 la coberta m\xc3\xa9s gran d'obertures de to, per\xc3\xb2 aquesta est\xc3\xa0 normalment oberta i nom\xc3\xa9s es tanca quan es pressiona la palanca.\n_START_SECTION_\nHist\xc3\xb2ria\n_START_PARAGRAPH_\nEs tenen not\xc3\xadcies que el figle o oficleide fou inventat en 1817 i patentat en 1821 pel fabricant franc\xc3\xa8s d'instruments Jean Hilaire Ast\xc3\xa9. El seu paper a l'orquestra rom\xc3\xa0ntica \xc3\xa9s rellevant en la secci\xc3\xb3 de metalls, en substituci\xc3\xb3 del serpent. En un principi tenia nou claus i m\xc3\xa9s tard foren ampliades a dotze. Els diferents membres de la fam\xc3\xadlia del figle poden estar afinats en Si\xe2\x99\xad, Do, Mi\xe2\x99\xad o Fa. El m\xc3\xa9s com\xc3\xba \xc3\xa9s el figle baix afinat en Si\xe2\x99\xad o Do._NEWLINE_El figle fou substitut per la tuba i el bombard\xc3\xad, encara que continu\xc3\xa0 sent popular en It\xc3\xa0lia fins a principis del segle XX i encara hui \xc3\xa9s interpretat professionalment. Un dels \xc3\xbaltims grans int\xc3\xa8rprets va ser Sam Hughes (1824-1898).\n_START_SECTION_\nObres i compositors destacats\n_START_PARAGRAPH_\nLa primera partitura composta per a aquests instrument fou a l'\xc3\xb2pera Olimpie de Gaspare Spontini en 1819. Altres obres famoses que utilitzen el figle s\xc3\xb3n l'oratori El\xc3\xades i l'obertura El somni d'una nit d'estiu de Felix Mendelssohn, aix\xc3\xad com la Sinfon\xc3\xada fant\xc3\xa1stica d'Hector Berlioz, encara que fou substitu\xc3\xaft per una tuba en una orquestraci\xc3\xb3 posterior. Giuseppe Verdi i Richard Wagner tamb\xc3\xa9 compongueren per al figle."